b'\n_START_ARTICLE_\nJB (penyanyi)\n_START_SECTION_\nBiografi\n_START_PARAGRAPH_\nJB dilahirkan di Seoul, Korea Selatan pada 6 Januari 1994. Beliau telah diintai oleh pihak JYP ketika Uji Bakat Pengambilan Terbuka Pelatih JYP kelima dimana beliau terikat di tempat pertama bersama Jr. Kemudiannya beliau menjalani latihannya selama 2 tahun 6 bulan sebelum penampilan sulungnya sebagai penyanyi._NEWLINE_Beliau kini sedang bersekolah di Sekolah Tinggi Sewon.\n_START_SECTION_\nSebelum debut\n_START_PARAGRAPH_\nPada tahun 2011, JB telah berlakon dalam drama bersiri Dream High 2 sebagai JB atau Jang Woo-jae. Drama itu juga dibarisi pelakon seperti Kang Sora, Jin Woon, Park Ji-yeon, Hyorin dan Park Seo-joon. Ia akan ditayangkan pada 30 Januari 2012 di saluran Sistem Penyiaran Korea (KBS)._NEWLINE_Pada 3 Februari 2012, telah didedahkan bahawa JB dan Jr. akan muncul sebagai sebuah kumpulan duo iaitu J&J yang berkemungkinan pada separuh kedua tahun 2012. Penampilan terkini mereka dalam Dream High 2 telah meletakkan mereka pada fokus media dan ini membolehkan mereka membuat penampilan sulung secara rasmi dalam aktiviti nyanyian mereka. Pada 12 Mac 2012, beliau telah melancarkan lagu OST untuk drama Dream High 2 iaitu "Together" (Bersama) dengan Ji-yeon dan "New Dreaming" (Impian Baru) bersama dengan Park Seo-joon.'